# Fișă de lucru

# Pb. (Subiectul 10 si 15)

Să se realizeze o interfaţă pentru gestionarea unei colecţii de albume muzicale. Se utilizează o bază de date cu o tabelă având următoarea structură: ID(N,7), ARTIST(C,25), ALBUM(C,25), AN\_AP(N,4), SUPORT(C,5). Să se creeze baza de date şi tabela, introducând 10 înregistrări. Interfaţa trebuie să ofere posibilitatea efectuării următoarelor acţiuni:

1. Adăugarea de noi albume,
2. Afişarea în ordinea apariţiei (AN\_AP), a tuturor albumelor unui artist specificat.
3. Afişarea, în ordinea alfabetică a numelui albumului, a tuturor albumelor lansate într-un an (AN\_AP) specificat.

Indicatii:

* Pe forma principala va exista un meniu cu cele doua operatii si un control de tip dataGridView in care vor fi vizibile toate inregistrarile din tabel. Tot pe aceasta forma vom avea si un buton la a carei actionare se vor afisa in controlul de tip dataGridView toate inregistrarile din tabel.
* Pentru adaugarea unui nou album, se vor introduce informatiile in controale aflate pe o noua forma si la apasarea unui buton se va executa o interogare SQL pentru adaugarea unei inregistrari in tabel.
* Pentru afisarea albumelor unui artist specificat, pe prima forma, sub controlul de tip dataGridView, se vor adauga un textBox in care se va introduce numele artistului si un buton la actionarea caruia se va exeuta o comanda SQL care va afisa in controlul de tip dataGridView albumele artistului dat.
* Veti realiza si o a doua varianta de rezolvare a cerintei de la punctul b) (REVEDETI FISA DE LUCRU – continuarea la Ferma Vesela) astfel: veti crea o noua forma pe care veti avea un comboBox (in care se vor incarca toti artistii din tabel, fara sa se repete) si un listBox in care se vor afisa albumele artistului selectat in comboBox (si anul albumului).
* Rezolvarea cerintei de la punctul c) ramane la latitudinea voastra.

In continuare se vor rezolva alte probleme ce se vor da la examenul de Atestat:

# Subiectul 11 si 13

Să se realizeze o interfaţă pentru gestionarea parlamentarilor. Se utilizează o bază de date cu o tabelă având următoarea structură: ID(N,7), NUMELE(C,25), PARTID(C,5), JUDET(C,2). Să se creeze baza de date şi tabela, introducând 10 înregistrări. Interfaţa trebuie să ofere posibilitatea efectuării următoarelor acţiuni:

1. Adăugarea de noi parlamentari,
2. Listarea, în ordinea judeţelor, a membrilor unui partid specificat.
3. Listarea, în ordinea judeţelor, a parlamentarilor.

# Subiectul 12 si 14

Să se realizeze o interfaţă pentru gestionarea unui campionat intern de fotbal. Se utilizează o bază de date cu o tabelă având următoarea structură: DI(N,6), ETAPA(N,2), GAZDE(C,25), OASPETI(C,25), GOL\_GAZD(N,2), GOL\_OASP(N,2). Să se creeze baza de date şi tabela, introducând 10 înregistrări. Interfaţa trebuie să ofere posibilitatea efectuării următoarelor acţiuni:

1. Introducerea de noi meciuri,
2. Afişarea echipelor în ordine descrescătoare a golurilor din deplasare.
3. Afişarea echipelor în ordine descrescătoare a golurilor de pe terenul propriu.

Daca mai ramane timp de lucru se va continua cu rezolvarea subiectelor de pe urmatoarele bilete de la examenul de atestat, incepand cu nr. 16 .