**Fişa de lucru (3)**

**Suportul de curs îl găsiţi pe:** [**http://www.itlearning.ro/**](http://www.itlearning.ro/)

**Alegeţi link-ul Lecţii Video Powerpoint 2007, apoi accesaţi link-ul Curs Gratuit Powerpoint 2007-Introducere alegeţi lecţia şi vizionaţi fişierul video.**

**Pentru fişa de astăzi informaţiile ajutătoare le găsiţi la lectia 6**

**Un mic rezumat:**

**Diapozitivul numit Coordonator de diapozitive (sau Master Slide):**

* aveţi acces la el din meniu → Vizualizare → butonul Coordonator de diapozitive
* reprezintă un template fizic de diapozitive (slide-uri)
* în PowerPoint 2007 există câte un Coordonator de diapozitive (câte un Master Slide) pentru fiecare Aspect (Layout)
* orice modificare asupra unui Coordonator de diapozitive (Master Slide) are impact asupra mai multor diapozitive
* Slide-ul Master este un diapozitiv virtual (nu există fizic într-o prezentare)

**Diapozitivul numit Coordonator de diapozitive (sau Master Slide) - se folosește atunci când avem de formatat la fel texte, obiecte sau de adaugat obiect pe toate diapozitivele sau toate diapozitivele cu un anumit aspect.**

**Sarcini de lucru:**

Deschideţi ultima prezentare realizată pe baza fişei de lucru anterioare :

1. Din meniu alegeţi ***Vizualizare → butonul Coordonator de diapozitive.*** Observaţi primul diapozitiv care apare. Acesta este adevăratul diapozitiv Slide Master ***(de tip părinte).*** *Toate modificările făcute aici se văd automat în toate diapozitivele prezentării.* Mai jos apar alte diapozitive de tip Coordonator (***mini Slide-uri Master***) dar specifice fiecare unui anumit ***Aspect (Layout)***, iar modificările făcute în ele se reflectă doar asupra diapozitivelor din prezentare care au acel ***Aspect (Layout).***
2. În ***Coordonatorul de diapozitive (Slide Master),*** ***în cel de tip părinte,***  modificaţi culoarea de scriere a titlului la *Bleumarin* (selectaţi textul “*Faceți clic pentru a edita stilul de titlu Coordonator*”, apoi faceţi modificarea folosind ***Instrumente de desen*** (apare sus deasupra meniului).
3. Tot în ***Coordonatorul de diapozitive***, selectaţi caseta în care se scrie titlu şi alegeţi culoarea de umplere dorită. Schimbaţi pentru titlu şi fontul la ***Arial Narrow***.
4. De pe tab-ul ***Coordonator de diapozitive***, închideţi acest slide virtual folosind butonul ***Închidere vizualizare coordonator*** şi observaţi cum s-a schimbat prezentarea. Toate diapozitivele din prezentare, indiferent de Aspect-ul lor, au moştenit Coordonatorul de diapozitive de tip părinte (Slide Master de tip parent)
5. Reveniţi în ***Coordonatorul de diapozitive*** şi alegeţi ***mini Slide-ul Master*** pentru modificarea diapozitivelor cu ***Aspect : “Titlu şi conţinut” (Title and Content)***. Modificaţi culoarea de scriere a titlului la ***portocaliu***. Închideţi coordonatorul şi observaţi cum modificările făcute se regăsesc în toate diapozitivele cu aspectul “Titlu şi conţinut“ .
6. Adăugaţi pe toate diapozitivele, în partea de jos, un buton de acţiune de tip Particularizare, cu textul Cuprins care să ne ducă la diapozitivul care contine rezumatul prezentarii.
7. Căutaţi o imagine pe care o alegeţi ca logo al agenţiei. Plasaţi această imagine, micşorată, în colţul din stânga sus al fiecărui diapozitiv al prezentării. ATENŢIE ! Pentru aceasta nu adăugaţi pe fiecare diapozitiv în parte ci adăugaţi o singură dată în ***Coordonatorul de diapozitive (Slide Master),*** ***în cel de tip părinte.***