# Fișa 08 web – CSS: elemente introductive

1. **Introducere**: **CSS** = prescurtare de la **C**ascading **S**tyle **S**heets (foi de stil în cascadă).
   1. Este un limbaj special creat pentru a descrie **aspectul** elementelor HTML: culoare, poziție, mărime;
   2. CSS este util deoarece descrierea aspectului elementelor se poate separa de elementele propriu-zise: HTML va descrie **ce** elemente sunt în pagină, iar CSS va descrie **cum arată**;
   3. Aspectul unui element este descris prin asocierea cu acesta a unor proprietăți speciale numite *descriptori de format*.
   4. Descriptorii se pot include în elementul HTML respectiv, sau într-un fișier separat. Acest lucru permite refolosirea unei descrieri pentru mai multe elemente și gruparea acestor descrieri într-un singur loc => o eficiență mai mare a muncii;
   5. În cazul în care se folosesc mai multe descrieri pentru același element HTML acestea se vor aplica în cascadă, având prioritate cele care sunt definite „mai aproape” de elementul HTML respectiv. De exemplu dacă se precizează într-un element că este roșu și într-un fișier de stil separat se precizează că este albastru, se va aplica culoarea roșie a cărei definiție este mai apropiată de elementul descris;
   6. Ordinea aplicării „în cascadă” a descriptorilor este:
      * Se folosesc cei impliciți incluși în browser;
      * În locul lor, dacă sunt prezenți, se folosesc cei incluși într-un fișier extern;
      * În locul lor, dacă sunt prezenți, se folosesc cei incluși în aceeași pagină cu elementul;
      * În locul lor, dacă sunt prezenți, se folosesc cei incluși în elementul HTML.
2. CSS se poate atașa elementelor HTML în 3 moduri:
   1. **La nivel de element (inline)**: În acest caz descriptorii se includ direct în element folosind atributul *style*. Exemplu:

<p style="font-size: 30px; font-family: 'Comic Sans MS'; color: #ff00ff;">Paragraf cu dimensiune 30 pixeli, font Comic Sans MS şi culoare roşie.</p>

Acest mod de folosire a CSS are o serie de dezavantaje și, de aceea, se folosește mai rar:

* + - nu poate fi refolosit: dacă vrei să aplici același format unui alt paragraf va trebui să scrii toți descriptorii din nou;
    - duce la aglomerarea inutilă a codului și la îngreunarea înțelegerii acestuia.
  1. **La nivel de pagină (embeded)**: În acest caz descriptorii sunt grupați în zona *head* a paginii folosind elementul *style*. Zona *style* va conține o listă de *definiții CSS*. Fiecare definiție cuprinde unul sau mai mulți *selectori* (dacă sunt mai mulți se despart prin virgulă) și unul sau mai mulți descriptori de format. Selectorii precizează căror elemente din pagină li se aplică descriptorii. Corpul definiției va conține descriptorii care se vor aplica elementelor selectate, grupați între acolade. În acest fel putem preciza cu o singură lista de descriptori cum arată toate elementele de tip *h2* din pagină, de exemplu. Exemplu:

<!DOCTYPE html>

<html lang="ro">

<head>

<meta charset="utf-8" />

<title> Exemple CSS </title>

<!-- zona de stil locală, specifică acestei pagini -->

<style type="text/css">

h2 /\* selector \*/ {

color: #00ff00; /\* lista descriptori pentru elementele h2 \*/

} /\* am precizat că toate elementele de tip h2 au culoarea verde \*/

p {

color: #0000ff;

} /\* toate elementele p au culoarea albastră \*/

p, h2 {

font-size: 20px;

} /\* toate elementele p și h2 au mărimea de 20 pixeli \*/

</style>

</head> ……

Avantajul acestei metode este că se folosește o singură descriere și se aplică mai multor elemente în același timp. Modificând ceva într-un singur loc vom produce o schimbare a aspectului tuturor elementelor selectate din întreaga pagină.

Dezavantajul este că, pentru a aplica același stil mai multor pagini trebuie să includem o zonă *style* în fiecare din ele.

* 1. **La nivel de grup de pagini / site (external)**: În acest caz se construiește o foaie de stil externă salvată într‑un fișier cu extensia .css care va descrie cum arată elementele. Apoi, în fiecare pagină HTML pe care o dorim afectată, includem o legătură către foaia de stil folosind elementul *link* sau directiva *@import*.

Acest mod de folosire este cel recomandat deoarece permite modificarea tuturor paginilor unui site cu ajutorul unei singure foi de stil. O singură schimbare, într-un singur loc / fișier va modifica înfățișarea tuturor paginilor legate de acesta. Deschideți fișierul *fisa 08 - conectare CSS - HTML.css* și vizualizați sursa fișierului *fisa 08 - conectare CSS - HTML.html* pentru a vedea exemple de folosire a CSS în acest mod.

1. Realizați o pagină în care să folosiți toate cele 3 moduri de includere a CSS.
2. Studiați descriptorii specifici elementelor care conțin text de la adresele <http://www.w3schools.com/css/css_text.asp> și <http://www.w3schools.com/css/css_font.asp> . Folosiți descriptorii respectivi în paginile voastre.