# Fișa 09– tipul șir de caractere – partea2

1. Scrieți un program care citește un cuvânt format din cel mult 20 de caractere, doar litere mici ale alfabetului englez. Programul determină transformarea cuvântului citit prin înlocuirea fiecărei vocale a cuvântului cu litera mare corespunzătoare, restul literelor nemodificându-se. Exemplu: *bacalaureat* devine *bAcAlAUrEAt*.
2. Se consideră un text cu maximum 255 de caractere în care cuvintele sunt separate prin unul sau mai multe spații. Primul caracter din textul citit este o literă, iar cuvintele sunt formate numai din litere mici ale alfabetului englez. Scrieți un program care citește textul și îl transformă, înlocuind prima literă a fiecărui cuvânt cu litera mare corespunzătoare, restul caracterelor rămânând nemodificate. Exemplu: *"mare frig rosu"* devine *"Mare Frig Rosu"*.
3. Se consideră un text cu maximum 255 de caractere, format din litere mici ale alfabetului englez și spații. Textul conține cel puțin o consoană. Scrieți un program care citește textul și apoi determină transformarea acestuia, eliminând numai ultima consoană care apare în text. Exemplu: *"mare frig saci"* devine *"mare frig sai"*.
4. Se consideră un text alcătuit din cel mult 250 de caractere, în care cuvintele sunt formate doar din litere mici ale alfabetului englez și sunt separate prin unul sau mai multe caractere \*. Scrieți un program care citește textul și afișează pe ecran, pe câte o linie, toate secvențele formate din două litere identice, de exemplu: pentru șirul *"copiii\*sunt\*la\*\*\*zoo"* se va afișa:

ii

ii

oo

1. Scrieți un program care citește un cuvânt cu maxim 50 de caractere, litere mici ale alfabetului englez. Programul afișează pe ecran, pe linii diferite, toate prefixele cuvântului citit. De exemplu: dacă se citește cuvântul *"bacalaureat"* se va afișa:

bacalaureat

bacalaurea

bacalaure

bacalaur

bacalau

bacala

bacal

baca

bac

ba

b

1. Scrieți un program care citește un cuvânt cu maxim 50 de caractere, litere mici ale alfabetului englez. Programul afișează pe ecran, pe linii diferite, toate sufixele cuvântului citit. De exemplu: dacă se citește cuvântul *"bacalaureat"* se va afișa:

bacalaureat

acalaureat

calaureat

alaureat

laureat

aureat

ureat

reat

eat

at

t

1. Scrieți un program care citește din fișierul *siruri.txt* două șiruri de caractere formate din maximum 100 de litere mici ale alfabetului englez și afișează pe ecran cel mai lung sufix comun al celor două șiruri de caractere. De exemplu, dacă în fișier se află șirurile:

marina

elena

Se va afișa pe ecran șirul: na

1. *(punct în plus)*Scrieți un program care citește un cuvânt cu maxim 100 de caractere, litere mici ale alfabetului englez. Cuvântul va avea număr impar de litere. Programul afișează pe ecran, pe linii diferite, porțiuni ale cuvântului citit ca în exemplu: dacă se citește cuvântul *"bacalaureat"* se va afișa:

a

lau

alaur

calaure

acalaurea

bacalaureat

acalaurea

calaure

alaur

lau

a

1. *(punct în plus)* Scrieți un program care citește un cuvânt cu maxim 100 de caractere, litere mici ale alfabetului englez. Nu se știe dacă avem număr par sau impar de litere. Programul afișează pe ecran, pe linii diferite, porțiuni ale cuvântului citit ca în exemplu: dacă se citește cuvântul *"bacalaureat"* afișarea va fi la fel ca la problema 8, dacă se citește cuvântul *"bacalaureate"* se va afișa:

au

laur

alaure

calaurea

acalaureat

bacalaureate

acalaureat

calaurea

alaure

laur

au