# Fișa 12 web – PHP: elemente de bază

## Limbajul PHP

1. PHP este un limbaj de scripting server-side. El poate fi, printre altele, folosit pentru a include în paginile web programe care se vor executa de fiecare dată când pagina respectivă este cerută de un utilizator. În urma execuției acestor programe conținutul paginii se modifică și utilizatorul primește forma finală a paginii rezultată în urma acestor modificări.
2. Pentru a include instrucțiuni PHP într-un fișier HTML se folosește elementul

<?php ... instrucțiuni program ... ?>

1. O pagină web (un fișier HTML) conține un singur program PHP. Acesta poate fi întrerupt și reluat oriunde, fără restricții, fiind posibile structuri ale paginii de forma:

… conținut html …

<?php ... partea 1 din program ... ?>

… conținut html …

<?php ... partea 2 din program ... ?>

… etc. …

1. PHP folosește comentarii similare cu cele din C++:

//comentariu pe o singură linie

/\*

comentariu pe

mai multe linii

\*/

1. În PHP numele oricărei variabile începe cu caracterul $ și tipul ei nu se declară. Variabila se folosește direct, unde este nevoie, iar sistemul îi stabilește automat tipul în funcție de datele conținute. Numele tipului se poate obține cu funcția gettype($nume\_variabilă) sau cu funcția var\_dump($nume\_variabilă) (care furnizează și valoarea). Testarea apartenenței la un anumit tip se face cu funcții de forma is\_*type*($nume\_variabila) unde *type* se înlocuiește cu tipul dorit.
2. Creați o pagină web și includeți în ea exemplul de mai jos. Încărcați pagina în browser (folosind comanda *Run* din WebMatrix) și observați rezultatele. Instrucțiunea echo se folosește pentru a scrie în pagină (este instrucțiunea de „afișare”).

<?php

//exemple utilizare variabile

$b = TRUE; // o valoare de adevăr

$sir1 = "foo"; // un șir de caractere

$sir2 = 'foo'; // un șir de caractere

$i = 12; // un număr întreg

$f = 2.35; // un număr real

//exemple folosire gettype

echo gettype($b); // se afișează: boolean

echo gettype($sir1); // se afișează: string

echo gettype($sir1); // se afișează: string

echo gettype($i); // se afișează: integer

echo gettype($f); // se afișează: float (sau double - sunt identice în PHP)

//exemple folosire is\_type

// dacă $i este întreg mărește-i valoarea cu 4

if ( is\_int($i) ) $i += 4;

// dacă $b este șir de caractere scrie-l în pagină (nu se scrie nimic)

if ( is\_string($b) ) echo "Șirul este: $b";

?>

1. Concepeți o nouă pagină web care să conțină un program similar cu cel de la punctul 7, dar care să folosească funcția var\_dump() pentru a determina tipul și valorile variabilelor. Încărcați pagina în browser (folosind comanda *Run* din WebMatrix) și observați rezultatele.
2. Studiați pagina <http://www.php.net/manual/en/types.comparisons.php> pentru afla care sunt rezultatele operatorilor = , == și === cu variabile de diverse tipuri. În PHP operatorul == se folosește pentru comparație „lejeră”, considerându-se că valorile 1, "1" și TRUE sunt egale. Dacă se dorește o comparație strictă, care să țină seama și de tipul valorilor, atunci se folosește operatorul === .
3. Studiați pagina <http://www.php.net/manual/en/language.types.type-juggling.php> și cele legate de ea pentru a afla efectele conversiei implicite sau explicite a tipului, asupra valorilor unei variabile.