# Fișa 14web – PHP: transmiterea unor date către o pagină PHP (folosind HTTP Query String, folosind formulare).

## Transmiterea datelor folosind adresa paginii și șiruri de interogare HTTP

1. Să presupunem că vreți să creați o pagină web care să adune două numere. Ați putea să o realizați în felul următor (creați o pagină numită *index.php* în care copiați codul de mai jos și încărcați-o în browser):

<!DOCTYPEhtml>

<htmllang="ro">

<head>

<metacharset="utf-8"/>

<title></title>

</head>

<body>

<?php

$nr1=5;

$nr2=7;

echo"<p>Suma este : ".($nr1+$nr2)."</p>";

?>

</body>

</html>

1. În browser veți obține o pagină care conține mesajul *„Suma este : 12”* aflată la o adresă de forma: <http://localhost:59632/index.php> . Este posibil să transmiteți către pagină ce valori doriți folosind o adresă de forma: <http://localhost:59632/index.php?nr1=4&nr2=6> . Șirul de caractere *„?nr1=4&nr2=6”* care apare în adresă se numește *șir de interogare HTTP* (*HTTP Query String*) și poate conține numele unor variabile care se transmit către pagină și valorile acestora. În cazul de mai sus se transmit două variabile: *nr1* având valoarea 4 și *nr2* având valoarea 6. Pentru a realiza suma celor două valori transmise se modifică codul din pagina *p1.php* astfel:

<!DOCTYPEhtml>

<htmllang="ro">

<head>

<metacharset="utf-8"/>

<title></title>

</head>

<body>

<?php

$nr1=$\_GET["nr1"];

$nr2=$\_GET["nr2"];

echo"<p>nr1 este : ".$nr1."</p>";

echo"<p>nr2 este : ".$nr2."</p>";

echo"<p>Suma este : ".($nr1+$nr2)."</p>";

?>

</body>

</html>

1. Se observă că variabilele dintr‑un șir de interogare HTTP sunt disponibile în pagină ca elemente ale unui vector numit *$\_GET[]* având ca indici numele variabilelor transmise.
2. Modificați codul din pagina *index.php* astfel încât să afișeze cel mai mare divizor comun al două numere transmise folosind un șir de interogare HTTP.

## Transmiterea datelor folosind formulare (GET și POST)

1. Redenumiți pagina *index.php* cu numele *p1.php*. Realizați o pagină numită *index.html* care să conțină un formular cu două câmpuri de tip text în care utilizatorul să poată introduce două numere și un buton numit *„Calculează c.m.m.d.c”*. *(pentru a vedea cum se realizeaza formularele si ce pot contine gasiti informații la adresa* [*http://www.w3schools.com/html/html\_forms.asp*](http://www.w3schools.com/html/html_forms.asp) *).* Vrem ca la apăsarea butonului datele introduse să fie trimise folosind metoda GET către pagina *p1.php* care să afișeze rezultatul. O posibilă soluție ar fi:

<form action="p1.php"method="get">

<label for="nr1"> Numărul 1 </label> <input type="text" name="nr1" id="nr1"> <br/>

<label for="nr2"> Numărul 2 </label> <input type="text" name="nr2" id="nr2"> <br/>

<input type="submit" value="Calculează c.m.m.d.c.">

</form>

1. Observați ce se întâmplă când se apasă pe buton și cum arată adresa paginii la care se ajunge. Ce se întâmplă dacă utilizatorul apasă pe buton fără să introducă numere, dacă introduce doar unul sau dacă introduce altceva decât numere (un text oarecare)?
2. Modificați pagina p1.php astfel încât să afișeze mesajul *„Nu s-au introdus două numere”* dacă din formular nu se transmit două numere sau cel mai mare divizor comun al lor dacă se transmit. *Indicație: folosiți funcția is\_numeric() pentru a testa dacă variabilele $nr1 și $nr2 sunt numere.*
3. Creați o nouă pagină numită *p2.php* care să conțină un formular cu un câmp text numit *„e-mail”*, un câmp de tip *password* numit *„parola”* și un buton numit *„Autentificare”*. La apăsarea butonului datele introduse se vor trimite către pagina *p2.php* folosind metoda GET și aceasta va afișa sub formular mesajul *„Salutare”* dacă parola introdusă este *„xyz123”* sau mesajul *„Parolă greșită!”* altfel. Dacă utilizatorul nu a introdus nimic în câmpul *„parola”* atunci nu se va afișa nimic.
4. Încărcați pagina într‑un browser și observați cum se modifică adresa acesteia când se completează formularul și se apasă pe buton.
5. Se observă că parola introdusă, deși este ascunsă în formular, apare în clar în adresa paginii în momentul transmiterii. Modificați formularul astfel încât să folosească metoda POST pentru a trimite datele (modificați atributul *method="post"*). Veți observa că în acest caz datele transmise nu se mai afișează în adresă.