Teritoriul Austriei cuprinde extremitatea estică a lanțului alpin. Munții Alpi domină vestul și sudul Austriei, în timp ce provinciile mai joase din estul țării se află în bazinul Dunării.

În 2014, cele mai importante sectoare ale economiei Austriei erau: comerțul cu ridicata și cu amănuntul, transporturile și serviciile de cazare și alimentație publică (22,8 %); industria (22,1 %) și administrația publică, apărarea, educația, sănătatea și asistența socială (17,7 %).

Principalii parteneri de export ai Austriei sunt Germania, Italia și SUA, iar cei de import sunt Germania, Italia și Elveția.

Capitala: Viena

Suprafața: 83 879 km²

Populația: 8 507 786 (2014)

Populația ca procent din totalul populației UE: 1,7 % (2014)

PIB: 329,296 miliarde EUR (2014)

Limba oficială în UE: germană

Sistem politic: republică parlamentară federală

Stat membru UE de la: 1 ianuarie 1995

Locuri în Parlamentul European: 18

Moneda: Euro. Stat membru al [zonei euro](http://ec.europa.eu/economy_finance/euro/index_ro.htm) de la 1 ianuarie 1999

Posibilitatea de a călători fără pașaport: da - [stat membru al spațiului Schengen](http://ec.europa.eu/dgs/home-affairs/what-we-do/policies/borders-and-visas/schengen/index_ro.htm) de la: 1 decembrie 2007

Președinția Consiliului: Austria a deținut [președinția rotativă](http://www.consilium.europa.eu/ro/council-eu/presidency-council-eu/) de 2 ori: în 1998 și în 2006. Următoarea perioadă va fi în 2019.