Ungaria este o țară din Europa Centrală, fără ieșire la mare, care se învecinează cu nu mai puțin de șapte țări: Slovacia, Ucraina, România, Serbia, Croația, Slovenia și Austria. Relieful său este în mare parte plat, cu mici masive muntoase în nord.

În 2014, cele mai importante sectoare ale economiei Ungariei erau: industria (26,4 %); comerțul cu ridicata și cu amănuntul, transporturile, serviciile de cazare și alimentație publică (18,5 %) și administrația publică, apărarea, educația, sănătatea și asistența socială (17,5 %).

Principalii parteneri de export ai Ungariei sunt Germania, Austria și România, iar cei de import sunt Germania, Austria și Rusia.

Capitala: Budapesta

Suprafața: 93 024 km2

Populația: 9 879 000 (2014)

Populația ca procent din totalul populației UE: 1,9 % (2014)

PIB: 103,217 miliarde EUR (2014)

Limba oficială în UE: maghiară

Sistem politic: republică parlamentară

Stat membru UE de la: 1 mai 2004

Locuri în Parlamentul European: 21

Moneda: forintul maghiar (HUF)

Posibilitatea de a călători fără pașaport: da - [stat membru al zonei Schengen](http://ec.europa.eu/dgs/home-affairs/what-we-do/policies/borders-and-visas/schengen/index_ro.htm) de la 21 decembrie 2007

Președinția Consiliului: Ungaria a deținut [președinția Consiliului UE](http://www.consilium.europa.eu/ro/council-eu/presidency-council-eu/) în 2011.