Toga, îmbrăcămintea oficială a cetăţeanului roman, (interzisă străinilor) era o piesă din lână albă (toga candida) tăiată în două semicercuri, ale căror dimensiuni ajungeau până la şase metri. În timp de doliu sau alte nenorociri se purta toga de culoare neagră (toga sordida). Aranjarea ei era destul de complicată şi cerea foarte multă migală.

Magistraţii şi băieţii cetăţenilor romani (până la 17 ani) purtau toga praetexta, toga tivită pe margine cu o bandă de purpură.

După ce deveneau majori, tinerii îmbrăcau toga virilă (toga virilis).

Tunica, haină de uz curent, strânsă pe talie cu ajutorul unei cingători (cinctura), era purtată, de obicei, pe sub togă.

Pallium şi paenula (îmbrăcăminte pentru timpul rece) au înlocuit cu timpul toga. […]



Femeile purtau o tunică, cu sau fără mâneci, mai largă decât cea a bărbaţilor.

Pe deasupra acesteia se punea stola, o cămaşă lungă până la glezne, strânsă pe talie cu o cingătoare.

Peste stola se purta o manta simplă (ricinium), sau o haină mai mare (palla). […]

Opinca (pero), o încălţăminte rudimentară, era confecţionată din piele netăbăcită, legată cu nişte curele în jurul piciorului; din aceeaşi categorie fac parte şi saboţii cu talpă din lemn (sculponeae).

Încălţămintea oficială specifică romanilor era un fel de gheată (calceus) cu talpă groasă, prevăzută cu o fâşie de piele, care urca până la gambă.

În casă se purtau sandalele (soleae, sandalia) care constau în nişte tălpi, legate de picior cu ajutorul unor cureluşe, sau nişte pantofi comozi (socci), fără toc şi fără curele.

De la greci, romanii au împrumutat coturnul (cothurnus), o încălţăminte specifică actorilor de tragedie.

Cu timpul, acesta a suferit unele modificări, devenind un fel de cizmă cu talpă subţire, folosită de vânători şi călăreţi. […]

Evaluare:

1. Conjugaţi la toate modurile şi timpurile din tema de perfect, verbele de mai jos:
   1. excludo, -ere, -si, -sum;
   2. ostendo, -ere, -ndi, -sum;
   3. nudo, -are, -avi, -atum.
2. Recunoaşteţi următoarele forme verbale şi traduceţi:
3. cenavissent;
4. cupivit;
5. colueram;
6. cognoverimus;
7. venerunt;
8. salutaveritis. […]
9. Completaţi propoziţiile următoare punând verbele la indicativ perfect. Traduceţi:
10. Caesar post pugnam Roman venire.
11. Claudius ab adulescentia in villa habitare.
12. Romani longo bello Gallos vincere.

Vocabular:

|  |  |  |  |
| --- | --- | --- | --- |
| Nr. crt. | Limba latină | Gen | Limba română |
| 1 | caput, -itis | s.m. III | cap |
| 2 | rasus, -a, -um | part. perf. | ras |
| 3 | pallium, -ii | s.n. II | mantie lungă grecească |
| 4 | coccineus, -a, -um | Adj | stacojiu |
| 5 | excludo, -ere, -si, -sum | Vb. III | a scoate |

(Adaptat după *Manualul de Limba latină, clasa a IX-a*, Daniela Văduva, consultant principal I. Fischer)