**Suport de curs**

**Suportul de curs îl găsiţi pe:** [**http://www.itlearning.ro/**](http://www.itlearning.ro/) **(de unde alegeți Tutoriale Video Microsoft Office apoi allegeți Lecţii Video Powerpoint 2007, apoi accesaţi link-ul Curs Gratuit Powerpoint 2007-Introducere)**

**SAU dați direct pe link-ul** [**http://www.itlearning.ro/tutorials/tutorial/?tutorial=14**](http://www.itlearning.ro/tutorials/tutorial/?tutorial=14)

**Alegeţi pe rând lecţiile şi vizionaţi fişierul video.**

**Pentru fişa de astăzi informaţiile ajutătoare le găsiţi în paginile 5 și 7**

**Un mic rezumat:**

**Adăugarea unui grafic (chart) Excel** - se poate face în două feluri:

* realizaţi graficul direct în prezentare
* realizaţi graficul în Excel şi apoi îl copiaţi în prezentare

**Navigarea printre diapozitive** **- se poate face folosind:**

* **tastele sau mouse-ul** (prin orice click “mergem înainte”, cu tasta Backspace “mergem înapoi”, sau putem folosi tastele direcţionale, de asemenea apăsând click dreapta din meniul contextual alegem acţiunea dorită )
* **butoane special**e care se găsesc pe tab-ul ***Inserare***, în galeria ***formelor***, secţiunea ***Butoane acţiune***

**Legături (linkuri)**

* din tab-ul **Inserare,** secţiunea **Linkuri**
* se folosesc pentru a ataşa unui obiect selectat o legătură sau o acţiune care se execută în momentul în care se dă clik pe acesta

**FIȘA DE LUCRU 2**

Deschideţi ultima prezentare realizată pe baza fişei de lucru anterioare :

1. Adăugaţi prezentării un diapozitiv tot cu aspectul **“Titlu şi conţinut”.** Se va scrie ca titlu textul: “ Grafic Vânzări”. Subliniaţi ti-tlul cu o linie.

|  |  |  |  |
| --- | --- | --- | --- |
|  | Rute interne - autocar | Rute externe - autocar | Rute externe - avion |
| Caştiguri | 7200 | 10000 | 12000 |
| Cheltuieli | 3400 | 8000 | 10000 |

1. Apăsaţi butonul ***Inserare diagramă*** (Insert Chart) şi alegeţi template-ul ***Coloane***, subcategoria ***Coloane grupate*** . Se va deschide automat un fişier Excel. Acesta conţine deja un table cu date. Modificaţi tabelul astfel încât să aveţi datele din imaginea alăturată.
2. Titlul graficului va fi : “Situaţia în luna octom-brie”. Închideţi fişierul Excel.
3. Observaţi că după ce faceţi graficul, în partea de sus a ferestrei, unde gasim instrumentele referitoare la obiectul selectat, se deschid trei tab-uri noi: ***Proiectare*** (legat de design), ***Aspect*** şi ***Format***. Particularizaţi-vă graficul, formatând diferit textele şi schimbând culoarea coloanelor.
4. Din tab-ul Proiectare, folosind butonul Editare date schimbaţi cheltuielile pentru rute interne – autocar la 4000.
5. Schimbaţi seriile de date: din tab-ul ***Proiectare***, folosind butonul ***Comutare rând/coloană*** (*rutele* vor deveni categorii şi categoriile *câştiguri* şi *cheltuieli* vor deveni serii). Acest lucru îl puteţi face doar dacă vă este deschis fişierul Excel care conţine datele pentru grafic.
6. Adăugaţi un nou diapozitiv cu aspect necompletat. Adăugaţi două casete de text. În prima scrieţi textul “Daţi click pentru a relua prezentarea”, iar în a două “Pentru a căuta alte informaţii despre companie daţi click aici”.
7. ***Selectaţi*** textul din prima casetă, alegeţi din tab-ul ***Inserare*** butonul ***Hyperlink***, şi alegeţi ca legătura să va ducă la primul diapozitiv din această prezentare.
8. Selectaţi cuvântul “***aici”*** din a doua casetă de text, alegeţi din tab-ul ***Inserare*** butonul ***Hyperlink***, şi alegeţi ***Fişier sau pagină Web*** care există şi la ***Adresă*** completaţi cu [www.google.ro](http://www.google.ro) .
9. Adăugaţi o casetă text în care scrieţi “Pentru a vedea ce cuprinde prezentarea apăsaţi butonul: “. Adăugaţi un ***buton acţiune:particularizare*** (folosiţi tab-ul ***Inserare***, în galeria ***formelor***, secţiunea ***Butoane acţiune***) şi plasaţi-l în drept cu a treia casetă de text. Alegeţi ca legătura să vă ducă la diapozitivul cu rezumat. Daţi click dreapta pe buton, alegeţi ***Editare text*** şi scrieţi pe buton: “*Rezumat”*.
10. În diapozitivul care conţine rezumat-ul, adăugaţi în dreptul fiecărei secţiuni un buton care ne duce la diapozitivul care prezintă datele respective.
11. Rulați prezentarea și testași butoanele și link-urile.