# Fișa 01 web – introducere

1. **Internet**: d.p.d.v. hardware = rețea de rețele; d.p.d.v. software = grup de tehnologii de transmitere date.
2. **WWW** (World Wide Web) = grup de tehnologii, parte a internetului, legate de construcția și transmiterea paginilor web.
3. **Server**: program care oferă un serviciu. De exemplu „server web” = program care oferă pagini web.
4. **Client**: program care folosește (cere) un serviciu oferit de un server. De exemplu „browser” = program care cere pagini web, le descarcă și le afișează.
5. **URL** (adresă web): șir de caractere care identifică în mod unic fiecare resursă din WWW precizând în același timp locul în care aceasta poate fi găsită. Exemplu: <http://www.domeniu.tld/folder/pagina.html> .
6. **HTTP** (HyperText Transfer Protocol): set de reguli pe care două programe le respectă când transmit pagini web de la unul la altul.
7. **Site**: document hypertext; grup de pagini legate între ele prin legături navigabile.
8. **Domeniu**: nume care identifică locul în care se află / poate fi accesat un server web => pe același calculator fizic pot fi instalate mai multe domenii (site-uri).
9. **TLD** (Top Level Domain): domeniu de nivel superior. Exemplu: .ro, .com, .info .
10. **HTML** (HyperText Markup Language): limbaj special în care se precizează care sunt elementele unei pagini web.
11. **Pagină web statică**: pagină web asemănătoare unei pagini de revistă – odată creată conținutul ei nu se schimbă și toți vizitatorii văd același lucru.
12. **Pagină web dinamică**: pagină web care conține programe care produc conținut pe loc în funcție de vizitator și de opțiunile acestuia => aceeași pagină va arăta altfel pentru vizitatori diferiți și conținutul se schimbă de la o vizită la alta sau chiar de la o încărcare la alta. Programele din pagină pot fi rulate de client (browser) sau de către server fiind folosite limbaje diferite de programare pentru fiecare dintre aceste situații.
13. **Limbaje de „scripting”**: limbaje de programare folosite (printre altele) pentru programele care generează conținut web.
14. **CSS** (Cascading Style Sheets): limbaj special folosit pentru a descrie aspectul (culoare, formă, mărime, poziție etc.) elementelor dintr-o pagină web.
15. **JavaScript**: unul dintre limbajele de programare în care se pot face programe în pagini web care vor fi rulate de client (browser).
16. **PHP** (PHP HyperText Preprocesor): unul dintre limbajele de programare în care se pot face programe în pagini web care vor fi rulate de server.
17. **Calculator gazdă** (host): calculator care dispune de spațiu și pe care rulează un server web în care poate fi încărcat un site.
18. **Firmă de găzduire** (hosting): firmă care închiriază calculatoare gazdă oricui dorește să publice un site pe Internet.
19. **Structura unei pagini web** (explicațiile sunt *de culoare gri* și nu sunt parte a paginii):

<!DOCTYPE html> *= documentul este de tip html*

<html lang="ro"> *= început document html (în limba română)*

<head> *= început antet document*

<meta charset="utf-8" /> *= setul de caractere folosit este UTF-8*

<title> ..Prima pagină.. </title> *= „..Prima pagină..” este titlul*

</head> *= sfârșit antet document*

<body> *= început corp pagină*

<!-- conținut pagină --> *= comentariu (nu se afișează)*

</body> *= sfârșit corp pagină*

</html> *= sfârșit document html*