**Informaţii:**

Controalele **Button**, **RadioButton** şi **CheckBox** derivă direct din clasa **ButtonBase**.

Un **buton radio** (**RadioButton**) poate fi apăsat sau nu. *Se foloseşte atunci când utilizatorul trebuie să facă o singură alegere între mai multe opţiuni, iar acele opţiuni se exclude reciproc.* De exemplu, trebuie să marcheze dacă e bărbat sau femeie, dacă e căsătorit sau nu, etc.

Butoanele radio nu se pun niciodată direct pe formă. Ele *se grupează într-un control container*, de regulă **GroupBox**. În interiorul unui control container, radio butoanele devin coerente din punct de vedere logic, în sensul că un singur buton poate fi selectat la un moment dat.

**Butoanele de validare (checkbox-urile)** *permit* *utilizatorului să aleagă una sau mai multe opţiuni*. De exemplu, utilizatorul poate să bifeze mai multe sporturi preferate. Pot fi sau nu incluse în controale container.

Controalele **RadioButton** şi **CheckBox** au proprietatea numită **Checked**, *care indică dacă controlul este selectat sau nu.*

*(Text extras din manualul C# pentru liceu – Programare în Visual C# 2008 Express Edition, Ed. L&S Info-mat)*

**Fişă de lucru**

**Aplicaţia 2**

***(****se folosesc controale de tip:* ***Label, Button,* *RadioButton, CheckBox, GroupBox)***

1. Creaţi o aplicaţie de tip *Windows Forms* cu numele ***Fructe***. Daţi click dreapta pe suprafaţa formei şi alegeţi **Properties**. Schimbaţi titlul formei (implicit este Form1) în ***Întrebare***, modificând valoarea proprietăţii **Text**. Alegeţi pentru proprietatea **BackColor** culoarea ***verde***.
2. Adăugaţi pe formă un control de tip Label (lăsaţi numele implicit label1). Modificaţi proprietatea **Text** la *“Alegeti fructele din urmatoarea lista:”* şi proprietatea **Font** la *Lucida Fax*, stilul *Bold c*, iar dimensiunea *12.*
3. Trageţi cu mouse-ul din **Toolbox** pe suprafaţa formei 5 controale de tip **CheckBox,** plasate unul sub celălaltşi modificaţi pe rând proprietatea **Text** a acestora astfel încât să avem în listă: *măr, morcov, pară, strugure, varză*.

(lăsaţi momentan numele implicite).

1. Din **Toolbox**, aduceţi pe formă un control de tip **Button**. Acesta va avea numele implicit ***button1***. Setaţi proprietatea **Text** la valoarea *Verifică.*
2. Trageţi cu mouse-ul din **Toolbox** pe suprafaţa formei un control container de tip **GroupBox** (lăsaţi numele implicit groupBox1). Setaţi proprietatea **Text** la valoarea *Verificare!*
3. Adăugaţi pe **groupBox1** un control de tip **Label** (lăsaţi numele implicit label2 şi modificaţi proprietatea **Text** la *“Sunteţi sigur ?”.)* şi două controale de tip **RadioButton** pentru care modificaţi proprietatea **Text** la *DA*, respectiv *NU*. (lăsaţi numele implicite).
4. Iniţial **groupBox1** (cu tot ce e pe el bineînţeles) nu va fi vizibil. Pentru aceasta în **Form1\_Load** modificaţi valoarea proprietăţii **Visible** la *false*. Tot aici modificaţi culoarea de fond pentru **button1** astfel:

button1.BackColor = Color.Yellow;

1. Scrieţi codul necesar ca **groupBox1** să devină vizibil în momentul în care dăm click pe **button1**.
2. Pentru a verifica dacă aţi bifat corect în listă fructele şi pentru diferite reiniţializări, pentru evenimentul **Click** al controlului **radioButton1** scrieţi codul următor:

if (checkBox1.Checked && (!checkBox2.Checked) &&

checkBox3.Checked && checkBox4.Checked && (!checkBox5.Checked))

MessageBox.Show("CORECT");

else

MessageBox.Show("GRESIT. Mai incearca! ");

radioButton1.Checked = false;

radioButton2.Checked = false;

groupBox1.Visible = false;

1. Scrieţi codul necesar pentru a se afişa mesajul *“Mai gândiţi-vă şi încercaţi din nou”* , pentru a face invizibil **groupBox1** şi pentru a reiniţializa cu valoarea false proprietatea **Checked** pentru **radioButton2** în momentul în care dăm click pe **radioButton2.**
2. Modificaţi culoarea de fundal, textul şi culoarea textului pentru **button1** atunci când cursorul mouse-ului este pe el. Pentru aceasta scrieţi codul de mai jos pentru tratarea evenimentului **MouseEnter**:

button1.BackColor = Color.Lime;

button1.Text = "Ai ales raspunsul";

button1.ForeColor = Color.Magenta;

1. Modificaţi culoarea de fundal, textul şi culoarea textului pentru **button1** atunci când cursorul mouse-ului este pe el. Pentru aceasta scrieţi codul de mai jos pentru tratarea evenimentului **MouseLeave**:

button1.BackColor = Color.Yellow;

button1.Text = "Verifica";

button1.ForeColor = Color.Black;

1. Pentru 5 controale de tip **CheckBox** modificaţipe rând proprietatea **Name** a acestora la: *măr, morcov, pară, strugure* şi respectiv *varză.* Observaţi ce s-a schimbat în codul scris pentru tratarea evenimentului **Click** pentru **radioButton1**.
2. Alegeti pentru formă o imagine de fundal folosind proprietatea **BackgroundImage**.