Teritoriul Germaniei se întinde de la Marea Nordului și Marea Baltică, în nord, până la Munții Alpi, în sud. Germania este țara cu cel mai mare număr de locuitori din UE. Se învecinează cu Danemarca la nord, Polonia și Republica Cehă la est, Austria și Elveția la sud, Franța și Luxemburg la sud-vest, și Belgia și Țările de Jos la nord-vest.

În 2014, cele mai importante sectoare ale economiei Germaniei erau: industria (25,9 %); administrația publică, apărarea, educația, sănătatea și asistența socială (18,2 %) și comerțul cu ridicata și cu amănuntul, transporturile, serviciile de cazare și alimentație publică (15,5 %).

Principalii parteneri de export ai Germaniei sunt Franța, Statele Unite și Regatul Unit, iar cei de import sunt Țările de Jos, Franța și China.

Capitala: Berlin

Suprafața: 357 340 km2

Populația: 80 780 000 (2014)

Populația ca procent din totalul populației UE: 15,9 % (2014)

PIB: 2 904 miliarde EUR (2014)

Limba oficială în UE: germană

Sistem politic: republică parlamentară federală

Stat membru UE de la: 1 ianuarie 1958

Locuri în Parlamentul European: 96

Moneda: Euro. Stat membru al [zonei euro](http://ec.europa.eu/economy_finance/euro/index_ro.htm) de la 1 ianuarie 1999

Posibilitatea de a călători fără pașaport: da - [stat membru al spațiului Schengen](http://ec.europa.eu/dgs/home-affairs/what-we-do/policies/borders-and-visas/schengen/index_ro.htm) de la 26 martie 1995

Președinția Consiliului:  Între anii 1958 și 2007, Germania a deținut [președinția rotativă](http://www.consilium.europa.eu/ro/council-eu/presidency-council-eu/) de 11 ori.